Ауғанстан азаматтары қазақстандық шенеунікке пара беріп, Ресейге өтпек болды - ҰҚК
DATE: 09:45, 20 Наурыз 2024 | GMT +5
TITLE: Ауғанстан азаматтары қазақстандық шенеунікке пара беріп, Ресейге өтпек болды - ҰҚК
URL: https://kaz.inform.kz/news/auganstan-azamattari-kazakstandik-sheneunkke-para-berp-reseyge-otpek-boldi-ukk-2215b8/
META: DATE: 09:45, 20 Наурыз 2024 | GMT +5
TOTAL WORDS: 88
AUTHOR(S):
TEXT: ҚР Ұлттық қауіпсіздік комитеті Шекара қызметінің хабарлауынша, биылғы 16 наурызда лауазымды тұлғаға 5 мың АҚШ доллары көлемінде пара беру әрекеті кезінде Ауғанстанның 4 азаматы ұсталды. Тергеу материалдарына сәйкес, бұл қаражат шетелдіктерді Испания мен Португалияның жалған төлқұжаттары бойынша Алматы қаласының халықаралық әуежайы арқылы тасымалдауды ұйымдастыруға арналған. Қылмыстық кодекстің 394-бабының 1-бөлігінде және 367-бабында көзделген қылмыс белгілері бойынша сотқа дейінгі тергептексеру жүргізілуде. «Соттың санкциясымен ұсталған адамдарға қамауда ұстау түріндегі бұлтартпау шарасы қолданылды. Қылмыстық-процестік кодекстің 201-бабының 1-бөлігіне сәйкес өзге де ақпарат жария етуге жатпайды», - делінген баспасөз-баянында. Фото: ҚР ҰҚК Шекара қызметі
